Mások szemében
1. Közösen elolvassuk vagy meghallgatjuk a Feljebb című történetet.
2. Történet megbeszélése: 
Melyik állat a mese főszereplője? Milyennek ismerted meg a történet alapján?
Miért repül egyre feljebb a keselyű?
,, … tudtam jól, ezek még állattársaimnál is jobban megvetnek engem” – miért gondolta ezt a keselyű?
,, … ők érteni fogják, miért akarok én is az ő magasukból lepillantani mindenki másra, hogy miért akarok távol lenni a többi álattól, akik örökké csak gyanakvóan méregetnek”- miért mondta ezt a keselyű?
Mi történt a zuhanás után? 
Miért örült annak a keselyű, hogy ha akart volna sem tudott volna elbújni, a magányba menekülni?
3. 3-4 fős csoportokba rendeződnek a tanulók. Feladat: a keselyű lezuhant, az állatok körülállják. Mit mondanátok neki, hogyan viselkednétek vele?  - A csoportok 1-2 perces jelenetet állítanak össze, és ezt bemutatják.
4. Folytassátok … 
Csoportmunka. Hogyan fejeznétek be a mondatokat?
A keselyű azt hitte, hogy …
Pedig valójában …
Amikor segítséget kapott, rájött, hogy …
Ha valaki mindig elkerül másokat, akkor …
Néha azért kerülünk el másokat, mert …
Az elfogadás számomra azt jelenti, hogy …
A csoportok felolvassák a válaszaikat.
5. Záró kérdés mindenkihez: Mi lett volna, ha a keselyű nem zuhan le?



